એ સાથે જ પાકિસ્તાનમાં ધરતી ધ્રૂજી અને પાકિસ્તાન સરકારે વિદેશ વસતા બલુચ નેતાઓને પાકિસ્તાન પાછા આવી ચર્ચા કરવાનું ઇજન આપ્યું છે. પણ પાકિસ્તાનના ફરેબી શાસકો, સૈન્ય અને આઈએસઆઈનો વિશ્વાસ કોણ કરે? કાશ્મીરી જેહાદીઓને નૈતિક અને રાજકીય સમર્થન આપવાની વાત કરનાર પાકિસ્તાનના રાજદૂત અબ્દુલ બાસીતને ઇસ્લામાબાદ પાછા મોકલી દેવાની માગણી થઈ છે. આ માગણી આરએસએસની થિંક ટેંકના સભ્ય રાકેશ સિંહા દ્વારા કરવામાં આવી છે.